אשדוד מטרו בס

רפורמת Reway או הגל הירוק או בשמה הנוכחי Ashdod Metro Bus (AMB), הוא מיזם לפיתוח התחבורה הציבורית בעיר אשדוד. עיקריו של המיזם הם מערכת אוטובוסים מהירה (BRT) הנעים לאורך נתיבי תחבורה ציבורית, ורשת שבילי אופניים. העבודות על המיזם החלו ב-2017 והסתיימו ברובו ב-2022, תחת כהונתו של ראש עיריית אשדוד ד"ר יחיאל לסרי. בינואר 2022 החלה ההפעלה המלאה של הקווים המהירים. קווי AMB מופעלים מיום היווסדם על ידי אלקטרה-אפיקים. בנובמבר 2012 נבחרה אשדוד על ידי משרד התחבורה והבטיחות כעיר מודל עתידית לתחבורה ירוקה. בעקבות הבחירה הועברו לעיר מאות מיליוני שקלים בהשקעה רב-שנתית, בפיתוח התחבורה הציבורית בעיר, על ידי פתיחת נתיבי התחבורה הציבורית (נת"צ) בשדרות הראשיות של העיר, הפעלת מערכת אוטובוסים מהירה (BRT), הקמת תחנות אוטובוס אלקטרוניות, וסלילת שבילים לרוכבי אופניים ולהולכי רגל. השלב הראשון של הפרויקט הושלם באוגוסט 2019, עם פתיחת נת"צ בשדרות מנחם בגין ובשדרות הרצל. ב-2022 הושלם השלב השני של הפרויקט בשדרות ז׳בוטינסקי, והחלו לפעול באופן מלא מרכז הבקרה של נתיבי ההעדפה, וכן מסוף תחבורה ציבורית חדש בצומת שדרות בני ברית פינת מורדי הגטאות – מסוף בני ברית ומסוף ביג, בואכה תחנת הרכבת אשדוד – עד הלום ומרכז הקניות BIG Fashion. המיזם נפרש ל-3 חלקים: Rebus (אוטובוסים) – החלק העיקרי במיזם; חידוש תחנות האוטובוס, ציודן בעמדות כרטוס רב-קו, קיוסק מידע בעל ממשק מסך מגע לתכנון הנסיעה ובמצלמות אבטחה. לימים, שונה שם הרפורמה ל-Ashdod Metro Bus, כמיתוג מחדש ל-Rebus. Rebike (אופניים) – רשת שבילי אופניים דו-סטריים ייעודית בת 23 ק"מ בצבע כחול, שתתפרש מרובעי המגורים בעיר למוקדי העניין ולאזורי התעשייה; עמדות לשכירת אופניים חשמליים ולא-חשמליים. Rewalk (הליכה) – שיפור ההליכתיות בעיר על ידי שתילת כ-1,000 עצים לאורך המדרכות ושבילי ההליכה בעיר; שדרוג שבילי ההליכה בעיר והפיכתם לרשת שבילים בת 13 ק"מ; סגירתו של מקטע מרחוב רוגוזין ברובע א' הוותיק לכניסת כלי רכב והפיכתו למדרחוב. שבילי האופניים הכחולים – Rebike במסגרת המיזם נסללו שבילי הליכה באורך 10 ק"מ, 5 ק"מ של שבילי אופניים, הותקנו 40 תחנות אוטובוס חכמות, וכן חודשו תשתיות מים, חשמל, אינטרנט וטלפוניה. עם זאת, לא בוצעו חלקים מהותיים בו, ונעשו ליקויים רבים תחתיו – ביניהם ביטול הסבת כיכר אילן רמון לתחבורה ציבורית. כמו כן, רחוב רוגוזין לא נהפך למדרחוב ולא הוקמו עמדות שכירת האופניים. במהלך 2019 נערכו עבודות רבות בכביש שדרות הרצל שכללו הרחבת נתיבי האופניים, צמצום הנתיבים המיועדים למכוניות וסלילת נתיבי תחבורה ציבורית (נת"צ). עם פתיחת השדרה לתנועה באוגוסט, ראש העירייה לסרי הכריז על שינוי שמה ל-"אקוMOOV" או "הגל הירוק", אך השם "Reway" שדבק, נשאר שגור בציבור התושבים.[דרוש מקור] כיכר אילן רמון הממוקמת במרכז שדרות מנחם בגין ברובע הקריה יועדה (לפי התכנון המקורי) להפוך למוקד תחבורה ציבורית במסגרת המיזם. לפי התוכנית, הכיכר תשמש רק אוטובוס חשמליים, ואילו מכוניות לא תוכלנה לחצות את הכיכר – ונהגיהן יצטרכו לבצע מעקף ברחובות הפנימיים (הציונות והעצמאות). כמו כן, תוכננו לקום שני מסופי אוטובוסים בסביבת הכיכר. באוקטובר 2017, עיריית אשדוד הודיעה למשרד התחבורה כי היא משהה את המיזם שתוכנן בכיכר רמון ובסביבתה (המקטע היווה כ-25% מציר בגין). ההקפאה נעשתה בלא קבלת החלטה רשמית במועצת העירייה – ובלא קיום התייעצות בנושא ההשלכות התקציביות והתחבורתיות שלה. ההקפאה הגיעה לאחר שהוצגה לנציג הסוחרים בשדרה תוכנית המיזם בכיכר, שכללה את ביטול חניות הרכבים בצידי הכביש לטובת נת"צים, וצמצום מספר החניות התפעוליות לאחר התוכנית ל-4 עבור 130 בעלי עסקים – מה שהוביל אותם להתנגדות לפרויקט, באיום לפנייה לערכאות משפטיות בטענה שיגרום "מכת מוות" לעסקיהם. משרד התחבורה קיבל את החלטת העירייה. העירייה מצידה כינתה את המיזם בכיכר "מפגע תחבורתי", והוסיפה כי הבעיה טמונה בכיכר עצמה: ”התכנון והביצוע הכושלים, גרמו לכיכר להיות לא רק מפגע תחבורתי אלא גם למקום מרכזי במרחב הציבורי ולעמוד כאבן שאין לה הופכין באופן שלא ניתן לנצלו לצרכים עירוניים בשל כשל תכנוני בטיחותי”. ב-2021 לקראת תחילת העבודות, תושבים באזור התנגדו להסבת הכיכר לתחבורה ציבורית, בטענה שהדבר יביא לעומס תנועה של מכוניות שיוסטו מהכיכר לעקיפות ברחובות אחרים ברובע הקריה הצפוף. כמו כן, התנגדו בעלי עסקים בשדרת החנויות של מרכז צימר מחשש שהסטת התנועה של הרכבים הפרטיים מהכיכר תרחיק את הלקוחות מעסקיהם. ב-10 בינואר 2022, מספר ימים לפני ההכרזה על סיום המיזם, ועדת התכנון והבנייה (מחוז דרום) החליטה במסגרת תוכנית המתאר המקומית הכוללנית לאשדוד, כי על יעד השימוש בקווי ה-BRT להתיישר עם היעד המטרופוליני, העומד על 60%. כמו כן, נאמר כי היעד נובע מההבנה שעל המעבר מתחבורה מוטת-רכב פרטי לתחבורה ציבורית להתרחש באופן ”רוחבי ובבת אחת, ולא מדורג”. ב-27 בינואר, הוכרז על סיום המיזם, ששינה את שמו בפעם השלישית מ-"אקוMOOV" או "הגל הירוק" ל-Ashdod Metro Bus (AMB) (על אף שאין בו אלמנט של רכבת תחתית כלל). החל מיום חניכתו, נעשה שינוי כולל בקווי האוטובוס העירוניים, שמאותה עת החלו לנסוע באופן קבוע בנתיביהם הייעודיים. כמו כן, התאפשר עם סיומו חיבור משופר בין מסוף ריביירה ברובע ט"ו שבדרום לאזור התעשייה והנמל בצפון, ועם המרינה, התחנה המרכזית, ועם מסוף בני ברית. עם פתיחת הקווים החדשים, נפתחו שני מסופים חדשים בעיר – בצפון, מסוף בני ברית בשדרות בני ברית פינת מורדי הגטאות ברובע ב', ומסוף ביג בדצמבר 2022, ליד תחנת הרכבת אשדוד – עד הלום ומרכז הקניות BIG Fashion בדרום-מזרח. ביוני 2019, מבקר המדינה יוסף שפירא פרסם דוח ביקורת קשה כנגד התנהלותה של עיריית אשדוד בניהול צידה במיזם, וטען לכשלים חמורים מאד שהובילו להכפלת עלותו הכספית. שפירא טען שהעירייה הפלתה את השכונות הוותיקות וכי פעלה בחוסר שקיפות – והמליץ להטיל חיוב אישי על מנכ"ל העירייה, אילן בן עדי, וראש העירייה לסרי. העירייה עתרה לבג"ץ בנושא, ובהמלצת בית המשפט משכה את הערעור ביוני 2020. לדברי לסרי, העירייה העבירה לוועדה לחיוב אישי במשרד הפנים מאות פרוטוקולים להוכחת חפותם מההאשמות. ביום חנוכת המיזם בינואר 2022, פרסם לסרי כי החיוב האישי שהמליץ להטיל עליו מבקר המדינה ירד מהפרק. באוגוסט 2019, עם פרסום דוח הרשות הלאומית לבטיחות בדרכים (הרלב"ד) המבוסס על השנים 2016–2018 וחלק משנת 2019 (החופף עם תחילת העבודות על המיזם), שהעמיד בראש הצמתים המסוכנים את יצחק הנשיא – הרצל, הועלתה ביקורת במועצת העירייה כי נעשתה עבודת הסברה קלוקלת לציבור אודות העבודות – שכללו ביטול פניות שמאלה ופסי האטה, שהעלתה לכאורה את מספר הנפגעים וההרוגים בכבישי העיר. איליה קוגן ביקר ב"המקום הכי חם בגיהנום" את חוויית השימוש בתחבורה הציבורית באשדוד. קוגן העיד כי בנסיעותיו בעיר, נתקל בנוסעים רבים שהרפורמה בלבלה עקב הבנה לקויה של משרד התחבורה את החשיבות בחוויית המשתמש. קוגן התייחס למסכי המגע הענקיים המוצבים בתחנות האוטובוס החכמות המשמשים לטעינת כרטיס רב-קו ולניווט, והצביע על כך שכרבע מאוכלוסיית העיר היא דוברת רוסית ושחלק רב מהם מבוגרים, שמסכי המגע לא מסייעים להם להגיע ליעד הרצוי, וכי גם כך אלו המוכשרים להשתמש ביישומוני ניווט – ישתמשו בטלפון החכם שלהם. קוגן המליץ לעיר לאמץ מפות נייר בתחנות שיספקו "תחושת התמצאות" אמיתית, כפי שיש בתחנות אוטובוס במדינות מרכז וצפון אירופה והוסיף: ”קהל היעד היחיד של המסך הזה הוא יחסי ציבור ועיתונות”. ביקורת נוספת שהעלה קוגן, היא שתושבי אשדוד מעוניינים יותר לדעת באיזה רובע (שכונה) קו האוטובוס עובר, וכי ראוי לבצע לוקליזציה לאוטובוסים למבנה העירוני של אשדוד, ולציין זאת בכריזה ובשלטים. בפברואר 2022, כשבועיים לאחר חנוכת המיזם, השמיעו תושבי הרבעים הוותיקים בעיר תלונות על כך שקווי האוטובוס המחודשים לא נותנים מענה ראוי לצרכיהם. בתגובה לכך, נערכה פעימת תיקון ביוני 2022. בין התיקונים שהיו נכללים הוספת 30 תחנות עצירה נוספות ברבעים א', ב' ו-ד', וכן על הרחבת קו 8 המוביל מרבעים ג' ו-ז' לתחנת הרכבת, גם אל בית החולים אסותא. נוסף גם קו 28 המחבר בין ג', ו', ח' ו-ט' לרובע הקריה. כחודש לאחר פתיחת הקווים החדשים וחניכת המיזם, נהגי אוטובוס בינעירוניים העובדים בחברת אלקטרה-אפיקים, התלוננו כי האוטובוסים נתקעים בעומסי תנועה על שדרות בני ברית – דרך הכניסה והיציאה הצפונית בעיר. הנהגים הציעו לייעל את תוויי הקווים, כך שייסעו ישירות מהתחנה המרכזית ברובע הקריה ("הסיטי") בלעדית על הנת"צים בשדרות הרצל ובשדרות ז'בוטינסקי – במקום לנסוע על מקטע קצר מהרצל, ולעשות את שאר הדרך למסוף על גבי שדרות ירושלים ושדרות בני ברית. בכירים באלקטרה-אפיקים תמכו בהצעה, ועיריית אשדוד ומשרד התחבורה הודיעו שישקלו את ההצעה. בשלהי 2023, כעבור יותר משנה וחצי מההכרזה הרשמית על סיום הפרויקט, פורסם כי מרבית האוטובוסים העירוניים מהצי של זכיינית התחבורה הציבורית בעיר, אלקטרה-אפיקים טרם הפך חשמלי. מטרונית – מערכת BRT בחיפה ובקריות מערכת להסעת המונים בנפת אשקלון – תוכנית להקמת מערכת תחבורה עתירת נוסעים בנפת אשקלון מדיה וקבצים בנושא Reway / הגל הירוק / AMB בוויקישיתוף Ashdod Metro Bus, אלקטרה-אפיקים, מפות פריסת הקווים החדשה של אשדוד (עמוד נחיתה) Ashdod Metro Bus, עיריית אשדוד, מפות ומידע נוסף מסמך החלטות לישיבת המליאה מספר 2021027 (עמ' 7-13), באתר הועדה המחוזית לתכנון ולבניה (מחוז הדרום), יעדי הרפורמה, ‏10 בינואר 2022 הגל הירוק – תחבורה ירוקה, באתר עיריית אשדוד, שיתוף ציבור בנושא המיזם שרה שוורץ, נסללה הדרך: פרויקט התחבורה באשדוד מתרחב – הציר המזרחי תוקצב ב-100 מיליון ש', באתר כאן דרום אשדוד, ‏7 בינואר 2018 תמיר סטיינמן, ‏פרויקט תחבורה באשדוד תקוע, באתר ‏מאקו‏, 5 ביוני 2019, על עצירת העבודות בשדרות ז'בוטינסקי ועל בעיית הסבת כיכר אילן רמון לתחבורה ציבורית יוסף שפירא, היבטים ביישום פרויקט "עיר מודל לתחבורה בת קיימא" – אשדוד, באתר מבקר המדינה, ‏24 ביוני 2019 תמי אברהמי, משרד התחבורה יזרים כספים לעירייה בשביל פרויקט "רי-ווי" על אף הכשלים ודו"ח מבקר המדינה החמור, באתר אשדוד היום, ‏2 בפברואר 2021 אשדוד: הרפורמה והעלבון, כתבה בערוץ "עיר לחיות בה - Livable City", באתר יוטיוב (אורך: 13:00), 23 באפריל 2022 איליה קוגן, אשדוד: "התחנות של העתיד" משאירות את נוסעי התחבורה הציבורית אבודים בעיר, באתר "המקום הכי חם בגיהנום", 6 ביוני 2022 פרויקט התחבורה הציבורית יצא לדרך, באתר חדשות אשדוד - אשדוד10, ‏27 בינואר 2022 דניאל שמיל, אשדוד תיהפך לעיר מודל לתחבורה ירוקה, באתר TheMarker‏, 28 בנובמבר 2012 נפתח בדצמבר 2022 עופר אשטוקר, השר כץ לראש העיר בטקס סיום שלב א' של Reway: "סיכנת את עצמך פוליטית אבל ראית את החזון", באתר אשדוד נט, כולל וידאו של הטקס, ‏20 בספטמבר 2018 חן בוקר, מהפכת התחבורה באשדוד יוצאת לדרך – תתכוננו לפקקים במשך שנתיים, באתר אשדוד נט, כולל וידאו של הטקס, ‏20 בספטמבר 2018 אשדוד מתחילה את מהפיכת התחבורה הציבורית הירוקה, באתר אשדוד אונליין, ‏9 באוקטובר 2016 מתאימים את התחבורה הציבורית באשדוד לדרך שלך – הקווים החדשים יוצאים לדרך, באתר אשדוד נט, ‏6 ביוני 2022 מייק ויצמן, ראש העיר הציג את פרויקט ECOMOOV במהלך נסיעה באוטובוס בכבישי המיזם, באתר אשדוד10, ‏20 באוגוסט 2019 כיכר המחלוקת: התכנית שתושבי הסיטי לא מבינים מה יהיה בה, באתר אשדוד10, ‏3 ביוני 2021 עופר אשטוקר, אחרי הפרסום באשדוד נט" הוקפאו העבודות על פרויקט הגל הירוק בכיכר הסיטי, באתר אשדוד נט, ‏20 באוקטובר 2017 תמי אברהמי, משרד התחבורה יזרים כספים לעירייה בשביל פרויקט "רי-ווי" על אף הכשלים ודו"ח מבקר המדינה החמור – הפרטים המלאים, באתר אשדוד היום, ‏2 בפברואר 2021 עופר אשטוקר, פרסום ראשון: החניות באזור כיכר הסיטי יבוטלו ויהפכו לנתיב תחבורה ציבורית, באתר אשדוד נט, ‏13 באוקטובר 2017 עופר אשטוקר, מסתמן: העבודות על הגל הירוק בכיכר הסיטי יידחו עד אמצע השנה הבאה, באתר אשדוד נט, ‏23 בנובמבר 2017 מסמך החלטות לישיבת המליאה מספר 2021027 (עמ' 7-13), באתר הועדה המחוזית לתכנון ולבניה (מחוז הדרום), ‏10 בינואר 2022 ענת ביגר, פרויקט התחבורה הציבורית יצא לדרך, באתר אשדוד10, ‏27 בינואר 2022 אלי לוי, הפתרון של נהגי האוטובוסים הבינעירוניים: מסלול עוקף לפקקים בשדרות בני ברית (עמ' 7), באתר ידיעות אשדוד, ‏25 בפברואר 2022 בעקבות הטענות על מערך התחבורה הציבורית: 30 תחנות נוספו לרובעים הוותיקים (עמ' 10-11), באתר ידיעות אשדוד, ‏11 בפברואר 2022 חנוכת המיזם, אשדוד10 מייק ויצמן, נתוני הרשות לבטיחות בדרכים: "צומת הרצל המסוכן ביותר עם 26 הרוגים", באתר אשדוד10, ‏16 באוגוסט 2019 איליה קוגן, אשדוד: "התחנות של העתיד" משאירות את נוסעי התחבורה הציבורית אבודים בעיר, באתר "המקום הכי חם בגיהנום", 6 ביוני 2022 אשדוד: הרפורמה והעלבון, כתבה בערוץ "עיר לחיות בה - Livable City", באתר יוטיוב (אורך: 13:00), 23 באפריל 2022 שמואל סרדינס, חניון אוטובוסים ענק יוקם בסמוך למחלף אשדוד צפון החדש שפתיחתו עוד מתמהמהת, באתר אשדוד נט, ‏19 בספטמבר 2019